अब पुलिस देगी घायलों को फर्स्ट एड, पहुंचाएगी अस्पताल
सड़कदुर्घटनाओं दंगे-प्रदर्शन दौरान घायलों को बचाने के लिए अब पुलिस भी उनका प्राथमिक उपचार करेगी। इसके लिए पुलिस अपने जवानों को प्रशिक्षण दे रही है। ऐसे मामलों में समय पर प्राथमिक उपचार मिल जाए तो घायल की जान बचाई जा सकती है। पुलिस घायलों को प्राथमिक उपचार देकर अस्पताल भी पहुंचाएगी। एसएसपी स्वप्न शर्मा ने इसके लिए जरुरी दिशा निर्देश भी दिए हैं।
गोल्डनऑवर का करेंगे सदुपयोग :ड्यूटी पर तैनात पुलिस कर्मी गोल्डन ऑवर का सदुपयोग करेंगे। गोल्डन ऑवर उस अवधि को कहा जाता है, जिस दौरान घायलों को तत्काल उपचार की जरूरत होती है। आंकड़े बताते हैं कि किसी सड़क दुर्घटना या दंगा-प्रदर्शन में घायलों की मौत तत्काल उपचार शुरू नहीं होने की वजह से हो जाती है। कई बार तो अस्पताल ही पुलिस केस की बात कहकर या तो इलाज से इंकार कर देते हैं या फिर इलाज शुरू करने के लिए पुलिस के अस्पताल पहुंचने का इंतजार करते हैं। तब तक अधिक रक्तस्राव के कारण घायल दम तोड़ देते हैं। प्रदेश में मौतों के बढ़ते आंकड़े को देखते हुए पुलिसकर्मियों को प्राथमिक उपचार देना का फैसला किया गया है। इसके तहत कांस्टेबल, हेडकांस्टेबल स्तर के पुलिसकर्मियों को चोट लगने पर प्राथमिक उपचार का प्रशिक्षण दिया जा रहा है।
वाहनों में फ़र्स्ट एड बॉक्स भी रखेंगे
पुलिसकर्मीअपने वाहनों में फर्स्ट एड बॉक्स भी रखेंगे। इससे किसी प्रकार के आपातकाल या दुर्घटना के समय डयूटी पर तैनात पुलिस कर्मी जख्मियों को प्राथमिक उपचार भी दे सकेंगे। जिससे काफी हद तक जख्मियों को मदद मिलेगी। इसी मकसद से पुलिस कर्मियों को जख्मियों को दिए जाने वाले प्राथमिक उपचार तथा उन्हें किस प्रकार जल्द से जल्द अस्पताल पहुंचाया जाए। इसके लिए प्रशिक्षण दिया जा रहा है। इसके अंतर्गत चोट लगने पर घाव पर मरहम पट्टी करना, खून रोकने के लिए पट्टी बांधना, खून साफ करना, दर्द निवारक दवाइयां देना सहित अन्य चीजों का प्रशिक्षण दिया जा रहा है।
पुलिस जवानों को प्रशिक्षण देते डाक्टर।
दे रहे हैं ट्रेनिंग
^पुलिसकर्मियों को किसी आपातकाल या दुर्घटना के समय प्राथमिक उपचार का प्रशिक्षण दिया जा रहा है ताकि दुर्घटनास्थल पर घायल को समय पर उपचार मिल सके तथा समय रहते घायलों को अस्पताल पहुंचाया जा सके। नानकसिंह, एसपी (एच)
hin_Deva hin_Deva hin_Deva hin_Deva hin_Deva hin_Deva hin_Deva hin_Deva